...ਧਮੀਆਂ ਨੂੰ ਵੀ ਪਾਕਿਸਤਾਨ ਆਉਣ ਲਈ ਉਤਸ਼ਾਹਿਤ ਕੀਤਾ ਹੈ।

ਇਨ੍ਹਾਂ ਵਿੱਚੋਂ ਕੁਝ ਬਾਰੇ ਕਿਹਾ ਜਾਂਦਾ ਹੈ ਕਿ ਉਹ ਲਾੜੀ ਦੀ ਭਾਲ ਵਿੱਚ ਆਉਂਦੇ ਹਨ। ਸਮਾਜ ਵਿਗਿਆਨੀਆਂ ਦਾ ਮੰਨਣਾ ਹੈ ਕਿ ਇਸ ਪਿੱਛੇ ਚੀਨ ਦੀ ਲੰਬੇ ਸਮੇਂ ਤੋਂ ਜਾਰੀ ਇੱਕ ਬੱਚੇ ਦੀ ਨੀਤੀ ਅਤੇ ਫਿਰ ਮੁੰਡੇ ਨੂੰ ਪਹਿਲ ਦੇਣ ਦੀ ਰਵਾਇਤ ਨੇ ਇੱਕ ਅਸਾਵਾਂ ਸਮਾਜ ਸਿਰਜ ਦਿੱਤਾ ਹੈ।

ਇਸ ਕਾਰਨ ਕਈ ਗਰੀਬ ਦੇਸ਼ਾਂ ਜਿਵੇਂ, ਵੀਅਤਨਾਮ, ਮਿਆਂਮਾਰ ਤੇ ਕੰਬੋਡੀਆ ਤੋਂ ਕੁੜੀਆਂ ਦੀ ਤਸਕਰੀ ਕੀਤੀ ਜਾਂਦੀ ਰਹੀ ਹੈ। ਕੁੜੀਆਂ ਨੂੰ ਵਾਅਦਾ ਤਾਂ ਨੌਕਰੀ ਦਾ ਕੀਤਾ ਜਾਂਦਾ ਹੈ ਪਰ ਬਾਅਦ ਵਿੱਚ ਵੇਚ ਕੇ ਵਿਆਹ ਦਿੱਤੀਆਂ ਜਾਂਦੀਆਂ ਹਨ।

ਇਹ ਵੀ ਮੰਨਿਆ ਜਾ ਰਿਹਾ ਹੈ ਕਿ ਸੰਭਵ ਤੌਰ ਤੇ ਪਾਕਿ... ਬਾਕੀ ਲੇਖ ਲਿਖੋ:
ਧੀ ਨੂੰ ਲੈਣ ਲਹੌਰ ਪਹੁੰਚ ਗਏ। ਆਖ਼ਰ ਵਿਚੋਲੇ ਨੂੰ ਹਾਰ ਮੰਨਣੀ ਪਈ ਅਤੇ ਸੋਫ਼ੀਆ ਆਪਣੇ ਪਰਿਵਾਰ ਨਾਲ ਘਰ ਵਾਪਸ ਆ ਗਈ।

ਹਾਲਾਂ ਕਿ ਜ਼ਿਆਦਾਤਰ ਮਾਮਲੇ ਇਸਾਈ ਕੁੜੀਆਂ ਨਾਲ ਜੁੜੇ ਹੋਏ ਹਨ ਹਨ ਪਰ ਬੀਬੀਸੀ ਦੀ ਪੜਤਾਲ ਵਿੱਚ ਪਤਾ ਚੱਲਿਆ ਹੈ ਕਿ ਮੁਸਲਮਾਨ ਕੁੜੀਆਂ ਨੂੰ ਵੀ ਇਸ ਵਿੱਚ ਖਿੱਚਿਆ ਜਾ ਰਿਹਾ ਹੈ।

ਲਹੌਰ ਦੇ ਇੱਕ ਗਰੀਬ ਮੁਸਲਮਾਨ ਪਰਿਵਾਰ ਦੀ ਬੇਟੀ, ਮੀਨਾ (ਬਦਲਿਆ ਹੋਇਆ ਨਾਮ), ਮਾਰਚ ਵਿੱਚ, ਆਪਣੇ ਪਤੀ ਨਾਲ ਚੀਨ ਗਈ ਸੀ। 

ਉਸ ਨੇ ਦੱਸਿਆ ਕਿ ਉਸ ਦੀ ਕੂੱਟਮਾਰ ਹੁੰਦੀ ਸੀ ਕਿਊਂਕਿ ਉਸ ਨੇ ਆਪਣੇ ਪਤੀ ਦੇ ਸ਼ਰਾਬੀ ਮਹਿਮਾਨਾਂ ਨਾਲ ਸੌਣ ਤੋਂ ਇਨਕਾਰ ਕਰ ਦਿੱਤਾ ਸੀ।

"ਮੇਰਾ ਪਰਿਵਾਰ ਕਾਫ਼ੀ ਧਾਰਮਿਕ ਵਿਚਾਰਾਂ ਦਾ ਹੈ ਇਸ ਲਈ ਜਦੋਂ ਸਾਡੇ ਨੇੜੇ ਦੇ ਮਸਜਿਦ ਤੋਂ ਰਿਸ਼ਤਾ ਆਇਆ ਤਾਂ ਉਨ੍ਹਾਂ ਨੇ ਹਾਂ ਕਰ ਦਿੱਤੀ।"

"ਚੀਨ ਪਹੁੰਚ ਕੇ ਮੈਨੂੰ ਪਤਾ ਚੱਲਿਆ ਕਿ ਮੇਰਾ ਪਤੀ ਮੁਸਲਮਾਨ ਨਹੀਂ ਸੀ ਅਤੇ ਨਾ ਹੀ ਕਿਸੇ ਧਰਮ ਵਿੱਚ ਯਕੀਨ ਰੱਖਦਾ ਸੀ। ਸਗੋਂ ਜਦੋਂ ਮੈਂ ਨਮਾਜ਼ ਪੜ੍ਹਦੀ ਤਾਂ ਉਹ ਮੇਰਾ ਮਜ਼ਾਕ ਉਡਾਉਂਦਾ ਸੀ।"

ਜਦੋਂ ਮੀਨਾ ਨੇ ਪਤੀ ਦੇ ਕਹੇ ਮੁਤਾਬਕ ਦੂਸਰੇ ਮਰਦਾ ਨਾਲ ਸੰਬੰਧ ਬਣਾਉਣ ਤੋਂ ਇਨਕਾਰ ਕਰ ਦਿੱਤਾ ਤਾਂ ਉਸ ਨੂੰ ਕੁੱਟਿਆ ਜਾਂਦਾ ਤੇ ਧਮਕਾਇਆ ਜਾਂਦਾ।

ਉਹ ਕਹਿੰਦਾ ਕਿ ਉਸ ਨੇ ਮੈਨੂੰ ਮੁੱਲ ਖ਼ਰੀਦਿਆ ਹੈ ਅਤੇ ਮੇਰੇ ਕੋਲ ਉਸਦੀ ਗੱਲ ਮੰਨਣ ਤੋਂ ਇਲਾਵਾ ਹੋਰ ਕੋਈ ਰਾਹ ਨਹੀਂ, ਅਤੇ ਜੇ ਮੈਂ ਅਜਿਹਾ ਨਾ ਕੀਤਾ ਤਾਂ ਉਹ ਪੈਸੇ ਵਸੂਲ ਕਰਨ ਲਈ ਮੈਨੂੰ ਮਾਰ ਕੇ ਮੇਰੇ ਅੰਗ ਵੇਚ ਦੇਵੇਗਾ।"

'ਕੁਝ ਕੁ ਮੁਲਜ਼ਮ'

ਚੀਨ ਵਿੱਚ ਪਾਕਿਸਤਾਨੀ ਅੰਬੈਸੀ ਦੇ ਅਧਿਕਾਰੀਆਂ ਦੀ ਇਤਲਾਹ ਨਾਲ ਚੀਨ ਦੀ ਪੁਲਿਸ ਨੇ ਮੀਨਾ ਨੂੰ ਬਚਾਇਆ।

ਫੈਸਲਾਬਾਦ ਵਿੱਚ ਜਾਂਚ ਏਜੰਸੀ ਦੇ ਸੀਨੀਅਰ ਅਫ਼ਸਰ, ਜਮੀਲ ਅਹਿਮਦ ਮਾਇਓ ਨੇ ਬੀਬੀਸੀ ਨੂੰ ਦੱਸਿਆ ਕਿ ਜੋ ਔਰਤਾਂ ਦੇਹਵਪਾਰ ਨਹੀਂ ਕਰ ਸਕਦੀਆਂ ਉਨ੍ਹਾਂ ਦੇ ਅੰਗ ਵੇਚੇ ਜਾਂਦੇ ਹਨ।

ਫੈਡਰਲ ਏਜੰਸੀ ਨੇ ਇਸ ਦੇ ਪੱਖ ਵਿੱਚ ਸਬੂਤ ਨਹੀਂ ਦਿੱਤੇ ਅਤੇ ਚੀਨ ਨੇ ਇਹ ਇਲਜ਼ਾਮ ਰੱਦ ਕਰ ਦਿੱਤੇ।

ਪਾਕਿਸਤਾਨ ਵਿੱਚ ਚੀਨ ਦੇ ਸਫ਼ਾਰਤਖ਼ਾਨੇ ਨੇ ਇੱਕ ਬਿਆਨ ਵਿੱਚ ਕਿਹਾ, "ਚੀਨ ਦੇ ਜਨਤਕ ਸੁਰੱਖਿਆ ਮੰਤਰਾਲਾ ਦੀ ਜਾਂਚ ਮੁਤਾਬਕ, ਚੀਨੀਆਂ ਨਾਲ ਵਿਆਹ ਮਗਰੋਂ ਚੀਨ ਵਿੱਚ ਰਹਿ ਰਹੀਆਂ ਪਾਕਿਸਤਾਨੀ ਕੁੜੀਆਂ ਨੂੰ ਜਿਸਮ ਫਰੋਸ਼ੀ ਅਤੇ ਅੰਗ ਵੇਚਣ ਵਿੱਚ ਪਾਏ ਜਾਣ ਦੇ ਕੋਈ ਸਬੂਤ ਨਹੀਂ ਹਨ।"

ਸਫ਼ਾਰਤਖ਼ਾਨੇ ਨੇ ਕਿਹਾ ਕਿ ਇਸ ਦਿਸ਼ਾ ਵਿੱਚ ਪਾਕਿਸਤਾਨੀ ਏਜੰਸੀਆਂ ਨਾਲ ਸਾਂਝੀ ਜਾਂਚ ਜਾਰੀ ਹੈ। 

ਕਿਹਾ ਗਿਆ, "ਅਸੀਂ ਕੁਝ ਮੁਲਜ਼ਮਾਂ ਨੂੰ ਚੀਨ ਤੇ ਪਾਕਿਸਤਾਨ ਦੀ ਦੋਸਤੀ ਨੂੰ ਕਮਜ਼ੋਰ ਕਰਨ ਅਤੇ ਦੋਹਾਂ ਦੇਸ਼ਾਂ ਦੇ ਲੋਕਾਂ ਦੀਆਂ ਦੋਸਤਾਨਾ ਭਾਵਾਨਾਵਾਂ ਨੂੰ ਦੁੱਖ ਪਹੁੰਚਾਉਣ ਦੀ ਆਗਿਆ ਨਹੀਂ ਦੇਵਾਂਗੇ।"

ਇਸੇ ਸਮਲੇ ਨਾਲ ਜੁੜੀ ਇੱਕ ਹੋਰ ਕਹਾਣੀ ਇਸ ਲਿੰਕ ਤੋਂ ਪੜ੍ਹੋ ਕਿ ਕਿਵੇਂ ਚੀਨੀ ਮੁੰਡੇ ਪਾਕਿਸਤਾਨੀ ਪੰਜਾਬ ਤੋਂ ਕੁੜੀਆਂ ਨਾਲ ਦੇਹ ਵਪਾਰ ਲਈ ਕਰਾ ਰਹੇ ਵਿਆਹ ਕਰਵਾ ਰਹੇ ਹਨ।

ਮੁਹੰਮਦ ਜ਼ੁਬੈਰ ਖ਼ਾਨ ਦੇ ਵੱਲੋਂ ਕੀਤੀ ਰਿਪੋਰਟਿੰਗ ਵੀ ਇਸ ਵਿੱਚ ਸ਼ਾਮਲ ਹੈ।

ਇਹ ਵੀ...